
ΤΕΥΧΟΣ ΔΕΥΤΕΡΟ 


Αρ 


. Φύλλου 2981 


ΑΠΟΦΑΣΕΙΣ 

Αριθμ. οικ. 39391/838 

Υποχρέωση τήρησης «Βιβλίου Ημερησίων Δελτί¬ 
ων Απασχολούμενου προσωπικού σε αγροτικές 
εργασίες και αλιεία». 

Η ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1 .Την παράγραφο 5 του άρθρου 109του ν. 4485/2017 
(Α' 114). 

2. Το άρθρο 90 του «Κώδικα για την Κυβέρνηση και 
τα Κυβερνητικά όργανα» που κυρώθηκε με το άρθρο 
πρώτο του π.δ/τος 63/2005 (Α’ 98). 

3. Την παρ. 5 του άρθρου 40 του ν. 4387/2016 (Α’ 85). 

4. Τις διατάξεις του ν. 3996/2011 «Αναμόρφωση του 
Σώματος Επιθεώρησης Εργασίας, Ρυθμίσεις θεμάτων 
Κοινωνικής Ασφάλισης και άλλες διατάξεις» (Α' 170). 

5. Τις διατάξεις του άρθρου 14β του π.δ/τος 88/1999 
«Ελάχιστες προδιαγραφές για την οργάνωση του χρό¬ 
νου εργασίας σε συμμόρφωση με την οδηγία 93/104/ 
ΕΚ» (Α' 94), όπως αυτές προστέθηκαν με το άρθρο 6 του 
π.δ. 76/2005 «Τροποποίηση του π.δ. 88/1999 «Ελάχιστες 
προδιαγραφές για την οργάνωση του χρόνου εργασίας 
σε συμμόρφωση με την οδηγία 93/104/ΕΚ» (Α' 94) σε 
συμμόρφωση με την οδηγία 2000/34/ΕΚ του Ευρωπαϊ¬ 
κού Κοινοβουλίου και του Συμβουλίου» (Α' 117). 

6. Τις διατάξεις του π.δ/τος 134/2017 «Οργανισμός 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης» (Α' 168), όπως ισχύει. 

7. Τις διατάξειςτου άρθρου 27 του ν. 4320/2015 «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρ¬ 
νησης και των Κυβερνητικών Οργάνων και λοιπές δια¬ 
τάξεις» (Α' 29). 

8. Τις διατάξεις του π.δ/τος 189/2009 «Καθορισμός 
και ανακατανομή των αρμοδιοτήτων των Υπουργείων 
(Α' 221), όπως τροποποιήθηκαν με το π.δ. 24/2010 «Ανα¬ 
καθορισμός των αρμοδιοτήτων των Υπουργείων και 
τροποποιήσεις του π.δ. 189/2009» (Α' 56), καθώς και τις 
διατάξεις της παρ. 5 του άρθρου 9 του ν. 4052/2012 «Νό¬ 
μος αρμοδιότητας Υπουργείων Υγείας και Κοινωνικής 


Αλληλεγγύης και Εργασίας και Κοινωνικής Ασφάλισης για 
εφαρμογή του νόμου Έγκριση των Σχεδίων Συμβάσεων 
Χρηματοδοτικής Διευκόλυνσης μεταξύ του Ευρωπαϊκού 
Ταμείου Χρηματοπιστωτικής Σταθερότητας (Ε.Τ.Χ.Σ.), της 
Ελληνικής Δημοκρατίας και της Τράπεζας της Ελλάδος, 
του Σχεδίου του Μνημονίου Συνεννόησης μεταξύ της 
Ελληνικής Δημοκρατίας, της Ευρωπαϊκής Επιτροπής και 
της Τράπεζας της Ελλάδος και άλλες επείγουσες διατά¬ 
ξεις για τη μείωση του δημοσίου χρέους και τη διάσωση 
της εθνικής οικονομίας και άλλες διατάξεις» (Α' 41). 

9. Τις διατάξειςτου π.δ/τος 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α' 210). 

10. Την ανάγκη μεγαλύτερης προστασίας των κατη¬ 
γοριών εργαζομένων της παρ. 1 του άρθρου 109 του 
ν. 4485/2017 (ΑΊ14) στις αγροτικές εργασίες και αλιεία. 

11. Το γεγονός ότι από την εφαρμογή της παρούσας 
δεν προκαλείται δαπάνη επί του Κρατικού Προϋπολογι¬ 
σμού, αποφασίζουμε: 

Άρθρο 1 

1. Κάθε εργοδότης, που απασχολεί: α) αλιεργάτες με 
σχέση ή σύμβαση εξαρτημένης εργασίας, συμπεριλαμ¬ 
βανομένων των αλιεργατών πολιτών τρίτων χωρών του 
ν. 4251/2014 (Α' 80), που ασφαλίζονται στον ΕΦΚΑ, σύμ¬ 
φωνα με την παρ. 5 του άρθρου 40 του ν. 4387/2016 
(Α' 85) β) μετακλητούς πολίτες τρίτων χωρών, οι οποίοι 
προσκαλούνται, σύμφωνα με το ν. 4251/2014 (Α' 80), με 
σκοπό την απασχόλησή τους, με σύμβαση εξαρτημένης 
εργασίας, σε αγροτικές εργασίες και οι οποίοι υπάγονται 
στην ασφάλιση του ΕΦΚΑ με βάση τις διατάξεις της παρ. 
5 του άρθρου 40 του ν. 4387/2016 (Α'85), υποχρεούται 
να τηρεί «Βιβλίο Ημερησίων Δελτίων Απασχολούμενου 
προσωπικού σε αγροτικές εργασίες και αλιεία» (Βιβλίο). 

Το Βιβλίο αποτελείται από τα εξής μέρη: 

Α. Από ένα διπλό φύλλο στο οποίο αναγράφονται 
τα πλήρη στοιχεία του είδους της Εργασίας (αγροτικές 
εργασίες, αλιευτικές εργασίες) και του υπόχρεου, που 
θεωρείται από τις αρμόδιες υπηρεσίες του ΕΦΚΑ. 

Το πρώτο από τα αντίτυπα επέχει θέση υπεύθυνης δή¬ 
λωσης και κρατείται στην αρμόδια υπηρεσία του ΕΦΚΑ. 
Το δε δεύτερο παραμένει στο στέλεχος. Στην υπεύθυνη 
δήλωση αναγράφονται οι παρακάτω ενδείξεις: 

«Βιβλίο Ημερήσιων Δελτίων Απασχολούμενου Προσω¬ 
πικού σε αγροτικές εργασίες και αλιεία» του εργοδότη 
με αριθμ... ΜΗΤΡΩΟΥ ΕΡΓΟΔΟΤΗ (αγροτικές εργασίες) / 

του αριθμ.... ΑΔΕΙΑΣ ΑΛΙΕΥΤΙΚΟΥ ΣΚΑΦΟΥΣ) στον Δήμο/ 
Δημοτική ενότητα/... οδός... αριθμ ... για αγροτικές ερ- 
γασίες/αλιευτικές εργασίες, ειδικότητας... ΑΜΚΑ. 

Στοιχεία Εργοδότη: Ονοματεπώνυμο, Όνομα Πατέρα, 
Τόπος γέννησης, Χρόνος γέννησης, Δ/νση κατοικίας, 
Α.Δ.Τ,/εκδούσα αρχή..., ΑΦΜ και ΑΜΚΑ. Σε περίπτωση 
νομικού προσώπου επιπλέον: Επωνυμία..., Οικονομική 
Δραστηριότητα... Νόμιμος εκπρόσωπος επιχείρησης.... 
Υπογραφή. 

Β. Από τριάντα ένα (31 )τουλάχιστον φύλλα τριπλά, που 
φέρουν τις ενδείξεις: 

Το πρώτο «Υποβάλλεται στον ΕΦΚΑ», το δεύτερο 
«Φύλλο Ελέγχου», το δε τρίτο «Παραμένει στο Στέλεχος» 
και αναγράφονται τα παρακάτω στοιχεία: 

Οριζόντια: 

Ημερήσιο Δελτίο Απασχολούμενου προσωπικού στον 
εργοδότη με αριθμ. ΜΗΤΡΩΟΥ ΕΡΓΟΔΟΤΗ (για αγροτικές 
εργασίες) /στο αριθμ. ΑΔΕΙΑΣ ΑΛΙΕΥΤΙΚΟΥ ΣΚΑΦΟΥΣ 
(για αλιεία), στο Δήμο/Δημοτική ενότητα/..., για αγροτι¬ 
κές εργασίες/ αλιευτικές εργασίες, ειδικότητας..., Αριθμ. 
Πρωτ. θεώρησης:.... 

Κάθετα: 

Αύξων αριθμός, ονοματεπώνυμο απασχολούμενου, 
όνομα πατέρα, Α.Μ.Κ.Α. και ΑΦΜ εργαζομένου - ειδι¬ 
κότητα, αριθμός άδειας εργασίας (για υπηκόους τρίτων 
χωρών και μετακλητούς), μικτό ημερομίσθιο, υπογραφή 
εργαζομένου, υπογραφή εργοδότη. 

2.0 εργοδότης με τη χρησιμοποίηση χημικού χάρτου 
(καρμπόν), συμπληρώνει στα τρία φύλλα όλες τις ενδεί¬ 
ξεις, κάθε μέρα, πριν από την έναρξη των εργασιών του 
απασχολούμενου προσωπικού της παρ. 1 του άρθρου 1 
της παρούσης. Τα φύλλα αυτά υπογράφονται στις αντί¬ 
στοιχες ενδείξεις τους από τους εργαζόμενους και από 
τον εργοδότη. Για κάθε υπόχρεο εργοδότη και σε κάθε 
τόπο παροχής αγροτικών εργασιών, τηρείται και από 
ένα Βιβλίο. Στις περιπτώσεις αλιευτικών εργασιών, το 
Βιβλίο τηρείται ανά εργοδότη και ανά αλιευτικό σκάφος. 
Το Βιβλίο, συμπληρωμένο ως ανωτέρω, τηρείται στον 
τόπο εκτέλεσης της εργασίας με ευθύνη του εργοδότη 
και τίθεται στη διάθεση, όταν αυτό ζητείται, των αρμό¬ 
διων ελεγκτικών οργάνων του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης, του 
Λιμενικού Σώματος, των Αστυνομικών Αρχών, κατά λόγο 
αρμοδιότητας. 

Το πρώτο από τα αντίτυπα, υποβάλλεται στις αρμόδι¬ 
ες υπηρεσίες του ΕΦΚΑ, το δεύτερο αποκόπτεται κατά 
τον έλεγχο από τα αρμόδια όργανα που διενήργησαν 
αυτόν, το δε τρίτο αντίτυπο παραμένει στο στέλεχος και 
φυλάσσεται από τον υπόχρεο για πέντε (5) έτη από το 
πέρας της εργασίας. 

Η υποβολή των σχετικών αντιτύπων στις οικείες υπη¬ 
ρεσίες πραγματοποιείται από τον εργοδότη κατά το 
πέρας των σχετικών εργασιών, και σε κάθε περίπτωση 
το αργότερο έως τη λήξη της προβλεπόμενης προθε¬ 
σμίας υποβολής της Αναλυτικής Περιοδικής Δήλωσης 
(Α.Π.Δ.) που αφορά στο μήνα που πραγματοποιήθηκε 
η απασχόληση. 

3. Σε περίπτωση κατά την οποία ο εργοδότης απα¬ 
σχολεί διαφορετικό προσωπικό, σε περισσότερους του 


ενός τόπους παροχής αγροτικών εργασιών, υποχρεούται 
στην τήρηση του Βιβλίου για κάθε τόπο ξεχωριστά. Σε 
κάθε Βιβλίο θα πρέπει να αναγράφεται ο ακριβής τό¬ 
πος παροχής εργασίας, με στοιχεία ταυτοποίησης του 
αγροτεμαχίου όπου παρέχεται η εργασία (όπως Αριθμός 
Ταυτότητος Ακινήτου (ΑΤΑΚ), αριθμός συμβολαίου υπε- 
νοικίασηςτου κλήρου κ.α.). 

Σε περίπτωση που ο υπόχρεος εργοδότης απασχολεί 
το ίδιο προσωπικό σε περισσότερους του ενός τόπους 
εργασίας/ αλιευτικά σκάφη την ίδια ημέρα, το απασχο¬ 
λούμενο προσωπικό αναγράφεται με τα πλήρη στοιχεία 
στο Βιβλίο του πρώτου τόπου εργασίας/ αλιευτικού 
σκάφους, στα Βιβλία δε των επόμενων εργασιών ανα- 
φέρονται τα ονομ/πώνυμα των απασχολούμενων με 
την ένδειξη ότι απασχολήθηκαν και στις εργασίες του 
με Αριθμ. Πρωτ. Θεώρησης Βιβλίου.../ υπηρεσία ΕΦΚΑ. 

4. Η εφαρμογή της παρούσης σε ό,τι αφορά την ευ¬ 
θύνη του εργοδότη για την προμήθεια, θεώρηση, τή¬ 
ρηση και επίδειξη του «Βιβλίου Ημερησίων Δελτίων 
Απασχολούμενου προσωπικού σε αγροτικές εργασίες 
και αλιεία», ανατίθεται στα αρμόδια ελεγκτικά όργανα 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης, του Λιμενικού Σώματος, των 
οικείων Αστυνομικών Αρχών, κατά λόγο αρμοδιότητας. 

Κάθε παράβαση που διαπιστώνεται από μια από τις 
παραπάνω υπηρεσίες κοινοποιείται άμεσα στα συναρ- 
μόδια ελεγκτικά όργανα. 

5. Από την ισχύ της παρούσας για τις αγροτικές εργα¬ 
σίες και αλιεία, δεν απαιτείται υποβολή Πίνακα Ωρών 
Εργασίας Προσωπικού για τους εργοδότες που απασχο¬ 
λούν προσωπικό της παρ. 1 του άρθρου 1 της παρούσας. 

Άρθρο 2 
Κυρώσεις 

1. Η μη αναγραφή των μισθωτών της παρ. 1 του άρ¬ 
θρου 1 της παρούσης στο «Βιβλίο Ημερήσιων Δελτίων 
Απασχολούμενου Προσωπικού σε αγροτικές εργασίες 
και αλιεία», συνιστά ευθέως αποδεικνυόμενη παράβα¬ 
ση και επιβάλλονται σε βάρος του υπόχρεου εργοδότη, 
διοικητικές κυρώσεις κατά δέσμια αρμοδιότητα των αρ¬ 
μόδιων ελεγκτικών οργάνων, σύμφωνα με τις ισχύουσες 
για την αδήλωτη εργασία διατάξεις. 

2. Σε κάθε υπόχρεο, που δε θεωρεί, δεν τηρεί ή δεν 
επιδεικνύει για οποιονδήποτε λόγο στα αρμόδια όργα¬ 
να ελέγχου το «Βιβλίο Ημερήσιων Δελτίων Απασχολού¬ 
μενου Προσωπικού σε αγροτικές εργασίες και αλιεία», 
πλέον των κυρώσεων της παρ. 1 του άρθρου 2 της πα¬ 
ρούσης, επιβάλλεται σε βάρος του, από τα αρμόδια, κατά 
νόμο, ελεγκτικά όργανα, ως ευθέως αποδεικνυόμενη 
παράβαση κατά δέσμια αρμοδιότητα, πρόστιμο ύψους 
τριακοσίων (300) ευρώ. 

3. Σε περίπτωση μη συμπλήρωσης ή η μη ορθής συ¬ 
μπλήρωσης των σχετικών στηλών της παραγράφου 1.Β 
του άρθρου 1 της παρούσης, επιβάλλονται οι κυρώσεις 
του άρθρου 24 του ν. 3996/2011 (Α' 170). 

4. Οι καταχωρίσεις στο «Βιβλίο Ημερήσιων Δελτίων 
Απασχολούμενου Προσωπικού σε αγροτικές εργασίες 
και αλιεία» γίνονται χειρόγραφα, χωρίς κενά διαστήματα, 
παραπομπές ή ξέσματα. Λανθασμένη εγγραφή διαγρά- 

φεται χωρίς να χρησιμοποιείται χημικό διορθωτικό ή 
άλλο υλικό διαγραφής. Η εκ νέου εγγραφή με τα πλήρη 
και ορθά στοιχεία γίνεται στην αμέσως επόμενη οριζό¬ 
ντια γραμμή. Σε όσους εργοδότες δεν τηρούν όσα ορί¬ 
ζονται στην παρούσα παράγραφο, επιβάλλεται πρόστιμο 
ύψους πεντακοσίων (500) ευρώ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2018 
Η Υπουργός 

ΕΥΤΥΧΙΑ ΑΧΤΣΙΟΓΛΟΥ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























